Sewe sterf in Mpuma-ongelukFoto verskaf Sewe persone is Saterdagoggend dood toe ŉ taxi en ŉ vragmotor op die D2296-pad tussen KaNyamazane en Mbombela (Nelspruit) in Mpumalanga gebots het. Moeti Mmusi, woordvoerder van die departement van veiligheid, sekuriteit en samewerking, het gesê die vragmotor het omstreeks 06:30 van ŉ stortingsterrein teruggekeer toe die ongeluk naby Thekwane plaasgevind het. Sewe persone van die taxi, insluitend die bestuurder, is op die toneel dood verklaar. Die taxi was van KaNyamazane na Mbombela op pad.